wickkiey/tamil-wikipedia-markdown huggingface dataset:
# மூறூனீ


**மூறூனீ**, கொமொரோசு நாட்டின் தலைநகரமும் மிகப்பெரிய நகரமும் ஆகும். இந்நகரிலேயே கொமொரோசு நாட்டின் அரசபீடம் அமைந்துள்ளது. மேலும், கொமொரோசு நாட்டின் மூன்று முக்கிய தீவுகளில் பெரியதான பெரிய கொமோரி தீவின் தலைநகரமும் ஆகும். கொமோரிய மொழியில் மொரோனி என்பது 'நெருப்பின் மத்தியிலே' என பொருள்படும். இந்நகரம் கர்த்தாலா எரிமலையின் அடிவாரத்திலே அமைந்துள்ளது. இது ஒரு துறைமுக நகரமாகும்.  

## வரலாறு
பத்தாம் நூற்றாண்டில் அரேபியக் குடியேறிகளால் தன்சானியாவின் சன்சிபாருடன் வர்த்தகத் தொடர்புடைய ஒரு சுல்த்தானகத்தின் தலைநகரமாக மொரோனி நகரம் தோற்றுவிக்கப்பட்டது. கொமொரோசு ஒன்றியத்தின் ஒரு தீவாகிய அஞ்சோவன் தீவின் பிரதிநிதிகளால் அதிகாரம் பரவலாக்கப்படும் உடன்படிக்கை நிராகரிக்கப்பட்டதையடுத்து 1999 ஏப்ரலில் இங்கு குழப்பமும் வன்முறையும் வெடித்தது.  

## புவியியல்
இந்நகரம் பெரிய கொமோரி தீவின் மேற்குக்கரையில் அமைந்துள்ளது. நகரின் கடற்கரையின் பெரும்பகுதி எரிமலைப்பாறைகள் நிறைந்தாகக் காணப்படுகின்றது. நகரின் வடக்கே இற்சந்திரா எனுமிடத்தில் கடற்கரைப்பகுதியில் பதினைந்தாம் நூற்றாண்டைச் சேர்ந்த சுல்த்தான் கோட்டை மற்றும் அரண்மனையின் அழிந்த சுவடுகள் காணப்படுகின்றன.  

சுமார் ஒரு மைல் விட்டமும் 2,361 மீட்டர் (7,746 அடி) உயரமும் கொண்ட, உலகில் செயற்படு நிலையிலுள்ள பெரிய எரிமலைகளில் ஒன்றான கர்த்தாலா மலையடிவாரத்தில், எரிமலை மத்தியிலிருந்து வடகிழக்காக சுமார் 10 கிலோமீட்டர் தூரத்தில் மொரோனி நகரம் அமைந்துள்ளது. இவ்வெரிமலை கடந்த 200 ஆண்டுகளாக ஏறத்தாழ பதினொரு ஆண்டுகளுக்கொருமுறை எரிமலைக் குழம்பைக் கக்குகின்றது. கடைசியாக 2005 இல் ஏற்பட்ட எரிமலைப் புகை காரணமாகப் பெருமளவு மக்கள் இடம்பெயர நேரிட்டது.  

## பொருளாதாரம்
மூறூனீயில் வனிலா, கொக்கோ, கோப்பி, மென்பானங்கள், பதப்படுத்தப்பட்ட எண்ணெய்கள், உலோக மற்றும் மர உற்பத்திகள் மற்றும் சிமெந்து என்பன உற்பத்தி செய்யப்பட்டு துறைமுகத்திலிருந்து ஏற்றுமதி செய்யப்படுகின்றன.
# அ. ச. ஞானசம்பந்தனின் நூற்பட்டியல்

தமிழ்நாடு அரசின் தமிழ் வளர்ச்சித் துறையால், 2007-08 ஆம் ஆண்டில், அ. ச. ஞானசம்பந்தனின் நூல்கள் நாட்டு உடைமையாக்கப்பட்டது. தமிழ்நாடு அரசு இதற்கானப் பரிவுத் தொகையாக, 15 இலகரம் (இலட்சம்) இந்திய ரூபாய்களை நல்கியது..  

**அ. ச. ஞானசம்பந்தனின் நாட்டுடைமையாக்கப்பட்ட நூல்கள்**, கீழே பட்டியலாகத் தரப்பட்டுள்ளன.
# வார்ப்புரு:IPAc-en/pronunciation


|lang  
|english = <small>ஆங்கிலம் </small>  
|pron  
|pronunciation = <small>பலுக்கல்: </small>  
|local = <small>உள்ளூர் </small>  
|ipa = <small>ஐபிஏ </small>  
|us = <small>அமெ </small>  
|uk = <small>பிரி </small>  
|#default =  
}}<noinclude>  

</noinclude>
# கிரியோ எலிமென்ட்ஸ்/புரோ


**கிரியோ எலிமென்ட்ஸ்** அல்லது **புரோ/எஞ்சினியர்** அல்லது **கிரியோ பேராமெட்ரிக்** என்பது கணிப்பொறிவழி வடிவமைப்பு (**Computer Aided Designing**), கணிப்பொறிவழி தயாரிப்பு (*Computer Aided Manufacturing*) மற்றும் கணிப்பொறிவழி பொறியியல் (*Computer Aided Engineering*) போன்றவற்றில் முப்பரிமான வடிவமைப்பிற்கு உதவும் ஒரு மென்பொருள் ஆகும். இது பேராமெட்ரிக் டெக்னாலஜி கார்போரேசன் என்ற நிறுவனத்தால் உருவாக்கப்பட்டது. இந்த மென்பொருள் மூலம் திடப்பொருள் மாதிரியாக்கம் (Solid Modeling ), கூட்டுப்பொருள் உருவாக்கம் (Assembly Modeling), உருவரைவு (Drafting), சிற்றுறுப்புப் பகுப்பாய்வு (Finite Element Analysis) போன்றவற்றை உருவாக்கலாம். பொதுவாக இயந்திர பொறியாளர்கள் ஒரு பொருளை உருவாக்குவதற்கு தேவையான அடிப்படையான மென்பொருள்களுள் இதுவும் ஒன்று.
# பின்னணிக்காட்சி அமைப்பு



**பின்னணிக்காட்சி அமைப்பு** (Set construction) என்பது ஒரு திரைப்படத்தில், ஒரு தொலைக்காட்சி நிகழ்ச்சியில் அல்லது ஒரு நாடகத்தில் வரும் காட்சிச் சூழலைக் குறிப்பதற்காகச் செயற்கையாக முழு அளவுக்கு உருவாக்கப்படும் ஒரு அமைப்பு ஆகும். பார்வையாளர்களைக் கதையின் களத்துக்குள் கொண்டு செல்வதில் பின்னணிக் காட்சியமைப்புக்கு முக்கியப் பங்கு உண்டு. அத்துடன், திரைப்படக் காட்சிகள் நம்பத்தக்கவையாகவும், வேண்டிய உணர்ச்சிகளைப் பார்வையாளர்கள் மத்தியில் உருவாக்குவையாகவும் இருப்பதற்கு முறையான பின்னணிக்காட்சி அமைப்பு மிகவும் அவசியம். இதனாலேயே திரைப்படங்களில் இவற்றை உருவாக்குவதில் பெருமளவு உழைப்பும், கற்பனைத் திறனும் உள்ளிடப்படுகின்றன.  

## உருவாக்கம்
குறித்த தயாரிப்பின் இயக்குனரின் தேவைகளுக்கு ஏற்பக் கலை இயக்குநர் பின்னணிக்காட்சி அமைப்புக்களை வடிவமைப்புச் செய்வார். இவ்வடிவமைப்புக்கு அமைய ஒப்பந்தக்காரர்கள் அல்லது கட்டுனர்கள் இந்த அமைப்பைக் குறித்த இடத்தில் கட்டி முடிப்பர். பின்னணிக்காட்சி அமைப்பை வடிவமைப்பவர் தனது வடிவமைப்பை விளக்கும் வகையில், வரைபடங்களையும், அளவுத் திட்டத்துக்கு அமைய உருவாக்கப்பட்ட சிறிய மாதிரியுரு ஒன்றையும் வழங்குவர். வரைபடங்கள், தளப்படம், நிலைப்படம், வெட்டுப்படம் போன்றவற்றையும் சில கூறுகளின் விபரப் படங்களையும் உள்ளடக்கும்.
# தென்னிந்திய உணவுக் கலாச்சாரம்


உணவுக் கலாச்சாரம் இடத்திற்கு இடம் மாறுபடுகிறது.தென்னிந்திய உணவுக் கலாச்சாரத்தில் முதன்மை உணவு அரிசி.  
## தமிழக உணவுக் கலாச்சாரம்
தமிழக உணவுக் கலாச்சாரம் இடத்திற்கு இடம் சற்று மாறினாலும் முதன்மை அரிசியிலிருந்து தயாரிக்கப்படும் சோறு மற்றும் இட்லி, தோசை, ஆப்பம் போன்ற உணவு வகைகளே பொதுவாக எல்லோராலும் பயன்படுத்தப்படுகிறது.  
### சென்னை உணவுக் கலாச்சாரம்
சென்னையில் பல்வேறு இடங்களில் இருந்து வந்து மக்கள் வசிப்பதால் தனிக் கலாச்சாரமாக கூற இயலாது. இருப்பினும் மேலோட்டமாக பார்த்தால் பருப்பு அதிக அளவில் உணவில் பயன்படுத்த படுகிறது.வாழை பழங்களில் பச்சை வாழைப் பழம் அதிக அளவில் பயன்படுத்த படுகிறது.  
### குமரி மாவட்ட உணவுக் கலாச்சாரம்
பெரும்பாலும் கேரள உணவுக் கலாச்சாரத்தோடு ஒத்துள்ளது.தேங்காய் அதிக அளவில் பயன்படுத்த படுகிறது. மீன் மற்றும் காய்கறிகள் அன்றாட உணவில் பயன்படுத்த படுகிறது.மரக்கறி(அவியல்),மீன் குழம்பு போன்றவை சிறப்பு மிக்கவை.சிற்றுண்டிகளில் ஏற்றங்காய் சிப்ஸ்,மோதகம் சிறப்பு மிக்கவை. நெய் மீன்,கிளாத்தி,நெத்தெலி,சாளை போன்ற பல்வேறு வகையான கடல் மீன்கள் உணவில் பயன்படுத்த படுகிறது.  
### கொங்கு நாட்டு உணவுக் கலாச்சாரம்
கொங்கு நாடு என்பது தென்னிந்தியாவில், தமிழ்நாட்டில் திண்டுக்கல், கோயம்புத்தூர், தர்மபுரி, ஈரோடு, கரூர், கிருஷ்ணகிரி, நீலகிரி, சேலம், நாமக்கல், திருப்பூர் மாவட்டங்களை உள்ளடக்கிய பகுதி.கொங்கு நாட்டு சமையலில் அதிகம் பயன்படுத்தப்படுவது கம்பு, திணை, சாமை,சோளம் மற்றும் சம்பா கோதுமை இரவை.  

## கேரள உணவுக் கலாச்சாரம்
தேங்காய் அதிக அளவில் பயன்படுத்த படுகிறது.  
## கர்நாடக உணவுக் கலாச்சாரம்
## ஆந்திர உணவுக் கலாச்சாரம்
# ஆலம் ஆரா



**ஆலம் ஆரா** இந்தியத் திரைப்படமாகும். இத்திரைப்படம் இந்தியாவின் முதல் பேசும் படம். இந்தியில் பேசி, பாடி நடிக்கப்பட்டு 1931ல் வெளிவந்தது. இந்தப்படத்தை **அர்தேஷிர் இரானி** என்பவரது நிறுவனமான **இம்பீரியல் பிலிம் கம்பெனி** தயாரித்தது.  

இந்தப் படத்தில் மாஸ்டர் விட்டல், சுபைதா, ஜில்லூ, சுசீலா, பிருத்விராசு கபூர் ஆகியோர் நடித்துள்ளனர்.  

## அர்தேஷிர் இரானி
இந்தப்படத்தை தயாரித்தது பற்றி இந்திய சினிமா வெள்ளி விழா நிகழ்வில் **அர்தேஷிர் இரானி**யின் கூற்று: "பின்பற்றுவதற்கு எங்களுக்கு எந்த முன்மாதிரியும் அன்று இருக்கவில்லை, ஒலிப்பதிவு பற்றி ஒரு மாதம் பயிற்சி பெற்றோம், பார்ஸி நாடகமேடையிலிருந்து திரைக்கதை அமைத்துக் கொண்டோம். வசன எழுத்தாளர் இல்லை, பாடல் ஆசிரியர் இல்லை, ஒழுங்கற்ற கிறுக்கல்கள் மீது ஒவ்வொன்றையும் திட்டமிட்டோம். ஆரம்பித்தோம், நாடக மேடையில் பாடப்பட்டு வந்த பாடல்களை நானே தேர்ந்தெடுத்தேன். மெட்டுக்களைத் தேடிப்பிடித்தேன், தபேலா, ஹார்மோனியம், வயலின் இந்த மூன்றும் தான் இசைக்கருவிகள்"  

## சான்றடைவு
# சூரியகாந்திக் குடும்பம்



**சூரியகாந்திக் குடும்பம்** என்பது (தாவர வகைப்பாட்டியல்: *Asteraceae*) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 1702 பேரினங்கள் ஏற்றுக் கொள்ளப்பட்டுள்ளன. அவற்றினுள் ஏறத்தாழ 32,913 இனங்களும் உள்ளன. இக்குடும்பத் தாவரங்களுள் 138 பேரினங்களும். 708-க்கும் மேற்பட்ட சிற்றினங்களும் இந்தியாவில் உள்ளன. பெரும்பான்மையான தாவரங்கள், குறுந்தாவரங்களாகும். ஆயினும், சில புதர்களாகவும், மரங்களாகவும் காணப்படுகின்றன. ஏனெனில், இவை குறைவான வெப்பநிலையில், நீர் பற்றாக்குறை உள்ள இடங்களில் (arid) வாழ்கின்றன.
# டாடி கூல்



**டாடி கூல்** என்பது 2009-ல் வெளியான மலையாளத் திரைப்படம். இதை ஆஷிக் அபு இயக்கியுள்ளார். மம்மூட்டி, இதன் கதாநாயகராக நடித்துள்ளார்.  

## கதை
ஆண்டனி சைமன், நிரந்தரமில்லாத வேலையை செய்துகொண்டு, தன் ஆறு வயது மகனுடன் வாழும் தந்தை மேலதிகாரியுடனான மோதலில், வேலையைவிட்டு நீக்கப்படுகிறார். திரைப்படத்தின் இரண்டாம் காட்சியில் ஓடும் திரைப்படத்தை பார்க்கச் செல்லும், கிரிக்கெட் வீரர் சிறீகாந்தை ரவுடிகளிடம் இருந்து காக்கிறார் ஆண்டனி. இது செய்திகளிலும், ஊடகங்களிலும் பரவ, குற்றப் பிரிவு அதிகாரிகளால் நிர்பந்திக்கப்படுகிறார். பீம்பாய் என்ற குற்றவாளியைப் பிடிப்பதாகக் கூறி, பின்னர் பிடித்தும் கொடுக்கிறார். அந்த நாளில், ஆண்டனியின் மகன் காணாமல் போகிறான். கோபத்தில் வழிப்போக்கனை குண்டுவைத்து தகர்க்கிறார். காரணமில்லாமல் வெடிவைத்ததால், ஆன்டணி குற்றவாளியாகிறார். கடத்தியது யார் என்பது மீதிக் கதை.  

## நடிகர்கள்
- மம்மூட்டி – சி. ஐ. ஆன்டணி சைமண்
- ரிச்சா பல்லோடு – ஆனி சைமண்
- மாஸ்டர் தனஞ்சய் – ஆதி சைமண்
- பிஜு மேனன்
- விஜயராகவன்
- பாபுராஜ்
- சாயி குமார்
- கோவிந்த் பத்மசூர்யா
- சுராஜ் வெஞ்ஞாறமூடு
- வினாயகன்
- அனூப் சந்திரன்
# துரித மாதிரியாக்கம்

**துரித மாதிரியாக்கம்** (Rapid Prototyping) என்பது தயாரிக்கபட வேண்டிய பொருளின் மாதிரியை கணிப்பொறிவழி வடிவமைப்பு மூலம் செய்யும் ஒரு தொழினுட்பம் ஆகும். இது பொதுவாக தனது வடிவமைப்பை மற்றவர்கள் எளிதில் புரிந்து கொள்வதற்காக பயன்படுத்தப்படுகிறது. துரித மாதிரியாக்கம் மருத்துவத் துறை, கட்டடவியல் துறை, மற்றும் கல்வி ஆகியவற்றின் இதன் பயன்பாடு இன்றியமையாதது. மேலும் இதன்மூலம் கிடைக்கப்பெறும் உருமாதிரிகள் இந்த தொழினுட்பம் நான்கு முறைகளில் வகைப்படுத்தப்படுகிறது. அவையாவன: உள்ளீடு, செய்யப்படும் முறைகள், பயன்பாடு, பொருட்கள்  

## தொழினுட்பம்
முதலில் செய்யப்பட வேண்டிய பொருளின் வடிவமைப்பை கணிப்பொறிவழி வடிவமைப்பு மூலமோ அல்லது மீள்நோக்கி பொறியியல் மூலமாகவோ வடிவமைக்க வேண்டும். அதனை துரித மாதிரியாக்கம் செய்யும் இயந்திரம் புரிந்துகொள்ளும் வகையில் பொதுவான வடிவத்தில் எடுத்துக்காட்ட்டாக
# இந்திய நாடாளுமன்றம் மீதான தாக்குதல் 2001



2001ஆம் ஆண்டு டிசம்பர் 13ஆம் தேதி அன்று புது டெல்லியில் உள்ள இந்திய நாடாளுமன்ற கட்டிடத்தின் மீது லஷ்கர்-ஏ-தொய்பா மற்றும் ஜெய்ஸ்-இ-முகமது தீவிரவாதிகள் துப்பாக்கிசூடு நடத்தினர். இந்தத் தாக்குதலில் 12 பேர் உயிரிழந்தனர். இந்தத் தாக்குதலால் இந்தியா பாகிஸ்தான் இடையேயான உறவில் பதற்றம் ஏற்பட்டது.  

## தாக்குதல்
டிசம்பர் 13, 2001 அன்று உள்துறை அமைச்சகம் மற்றும் நாடாளுமன்றத்தின் அடையாள ஸ்டிக்கரின் போலி ஒட்டிய ஊர்தியில் ஐந்து தீவிரவாதிகள் நாடாளுமன்றத்திற்குள் ஊடுருவினர். சம்பவத்திற்கு 40 நிமிடங்கள் முன்பு தான் இரு அவைகளும் ஒத்திவைக்கப்பட்ட நிலையில் அப்போதைய உள்துறை அமைச்சர் லால் கிருஷ்ண அத்வானி உள்ளிட்ட பல நாடாளுமன்ற உறுப்பினர்களும், பல்வேறு அரசு அதிகாரிகளும் வளாகத்தில் இருந்ததாக நம்பப்படுகிறது. தீவிரவாதிகள் வசம் ஏகே47 ரக துப்பக்கிகள், கையெறி குண்டுகள், கைத்துப்பாக்கிகள் முதலியன இருந்தன.  
தீவிரவாதிகள், பாகிஸ்தானின் உளவுத்துறையான ஐ. எஸ். ஐ.-யின் வழிகாட்டலின் பேரில் இத்தாக்குதலை நிகழ்த்தியதாகத் தில்லி காவல்துறை அதிகாரிகள் கூறினர்.. மந்திரிகள், நாடாளுமன்ற அவை உறுப்பினர்கள் எவருக்கும் எந்த பாதிப்பும் நேரவில்லை.  

## குற்றவாளிகள்
தாக்குதல் நடத்திய ஐந்து தீவிரவாதிகளின் பெயர்கள் - 1. ஹம்ஸா, 2. ஹைதர் (எ) துஃபைல், 3. ராணா, 4. ராஜா மற்றும் 5. முகமது என்று தில்லி காவல்துறை தெரிவித்தது.  

## எதிரொலி
# மானசம்ரட்சணம்


**மானசம்ரட்சணம்** 1945 ஆம் ஆண்டு வெளிவந்த தமிழ்த் திரைப்படமாகும். கே. சுப்ரமணியம் கதை, வசனம் எழுதி, அவரின் இயக்கத்தில் வெளிவந்த இத்திரைப்படத்தில் எஸ். டி. சுப்புலட்சுமி, சி. டி. ராஜகாந்தம், காளி என். ரத்தினம், வி. என். ஜானகி உள்ளிட்ட பலரும் நடித்திருந்தனர். உலகப் போரில் ரங்கூனுக்கு ஆதரவாக பிரித்தானியர்கள் அரசின் ஆலோசனையின் பேரில் இப்படம் தயாரிக்கப்பட்டது.  

## கதைச் சுருக்கம்

1941ஆம் ஆண்டு டிசம்பர் மாதத்தில் சப்பானியர்கள் பர்மாவைத் தாக்கினர். இதன் காரணமாய் பலர் அந்நாட்டை விட்டு வெளியேறினர். சில காலம் கழித்து அங்கு தைரியமுடன் இருந்தவர்களும் பலவந்தமாக வெளியேற்றப்பட்டனர். அவர்களில் ஒருத்தி பத்மினி. பத்மினியின் கணவன் ரங்கூன் மிலிட்டரி டாக்டர். இவர்களது குழந்தை சரோசா, குழந்தைகளை ஏற்றிக்கொண்டு வந்த கப்பலில் குழந்தை சரோசா அகப்பட்டுக்கொள்ள குழந்தையைத் தேடி தரைமார்க்கமாக இந்தியா வருகிறாள் பத்மினி. தகர்க்கப்படப் போகும் 14வது யுத்தக்கப்பலை பாதுகாக்க தன்னிடன் அழைத்து வந்த அனாதைக் குழந்தைகளைக் கொண்டு சதியை முறியடிக்கிறாள் கதாநாயகி.  

## சான்றடைவு

- Maanasamrakshanam (1945), தி இந்து, நாள்: நவம்பர் 6, 2010
# லதா

லதா என்ற பெயரில் உள்ள கட்டுரைகள்:  
- லதா (நடிகை)
- லதா மங்கேஷ்கர்
- லதா (எழுத்தாளர்)
- லதா ரஜினிகாந்த்
- லதா அதியமான்
- லதா அம்சலேகா
- லதா குரியன் ராஜீவ்
- லதா படா
- லதா பிரியக்குமார்
- லதா மல்லிகார்ஜுன்
# தேவிகா


**தேவிகா** (25 ஏப்ரல் 1943 – 2 மே 2002) தென்னிந்தியத் திரைப்பட நடிகை ஆவார். இவர் தமிழிலும், தெலுங்கிலும் ஏறத்தாழ 150 திரைப்படங்களில் நடித்தார். இவர் சிவாஜி கணேசன், எம். ஜி. ஆர் போன்றோருடன் நடித்திருந்தார்.  

## வாழ்க்கைக் குறிப்பு
இவரது பூர்விகம் ஆந்திரா. இவர் இயற்பெயர் பிரமீளா. தமிழ்த் திரைப்பட இயக்குநரான ஏ. பீம்சிங்கிடம் துணை இயக்குநராகப் பணியாற்றிய எஸ். எஸ். தேவதாசைத் திருமணம் செய்துகொண்டார். தேவிகா தெலுங்கு திரையுலகில் பிரபலமான ரகுபதி வெங்கய்யா நாயுடு என்பவரின் பேர்த்தி ஆவார். தேவிகாவின் மகள் கனகா தமிழ், மலையாள, கன்னட, தெலுங்குத் திரைப்படங்களில் நடித்துள்ளார்.  

## திரைப்பட அனுபவம்
தேவிகா அன்றைய முன்னணி கதாநாயகர்களான எம். ஜி. ராமச்சந்திரன், சிவாஜி கணேசன், ஜெமினி கணேசன், எஸ். எஸ். ராஜேந்திரன் ஆகியோருடனும் மற்றும் பல கதாநாயகர்களுடனும் நடித்துள்ளார். அவர் நடித்த முதல் திரைப்படமான முதலாளியில் எஸ். எஸ். ராஜேந்திரனுடன் ஜோடி சேர்ந்து நடித்துள்ளார். எம். ஜி. ஆருடன் அவர் நடித்த ஆனந்த ஜோதி திரைப்படத்தில் தேவிகாவின் நடிப்பு சிறப்பாக இருந்ததாகக் குறிப்பிடப்படுகிறது. சிவாஜியுடன் வரலாற்றுப் படமான கர்ணன் திரைப்படத்தில் நடித்துள்ளார். மற்றும், குலமகள் ராதை, பலே பாண்டியா ஆகிய படங்களிலும் நடித்துள்ளார். ஜெமினி கணேசனுடன் அவர் நடித்த சுமைதாங்கி ஸ்ரீதரின் இயக்கத்தில் வெளிவந்த ஒரு வெற்றிப்படமாகும். ஸ்ரீதரின் நெஞ்சில் ஓர் ஆலயம், நெஞ்சம் மறப்பதில்லை ஆகியவையும், மற்றும் வாழ்க்கைப் படகு, வானம்பாடி என்பனவும் அவரது குறிப்பிடத்தக்க திரைப்படங்களாகும். தேவிகா நடித்த கடைசிப்படம் இப்படியும் ஒரு பெண் ஆகும்.  

## திரைப்படங்கள்
### தமிழ்

- *சத்யம்* (1976)
- ''இப்படியும் ஒரு பெண் (1975)
- ''பிள்ளைச் செல்வம் (1974)
- *பாரத விலாஸ்* (1973)
- *வெகுளிப் பெண்* (1971)
- *அன்னை வேளாங்கண்ணி* (1971)
- *எங்கிருந்தோ வந்தாள்* (1970)
- *தேவி* (1968)
- *தெய்வீக உறவு* (1968)
- *பெண்ணே நீ வாழ்க* (1967)
- *சரஸ்வதி சபதம்* (1966)
- *மறக்க முடியுமா* (1966)
- *திருவிளையாடல்* (1965)
- *அன்புக்கரங்கள்* (1965)
- *சாந்தி* (1965)
- *பூஜைக்கு வந்த மலர்* (1965)
- *நீலவானம்* (1965)
- *பழனி* (1965)
- *வாழ்க்கைப் படகு* (1965)
- *முரடன் முத்து* (1964)
- *கர்ணன்* (1964)
- *ஆண்டவன் கட்டளை* (1964)
- *வழி பிறந்தது* (1964)
- ''கலைக்கோவில் (1964)
- *நெஞ்சம் மறப்பதில்லை* (1963)
- *இதயத்தில் நீ* (1963)
- *ஆனந்த ஜோதி* (1963)
- *குலமகள் ராதை* (1963)
- *ஆயிரம் காலத்துப் பயிர்* (1963)
- ''வானம்பாடி (1963)
- ''அன்னை இல்லம் (1963)
- *நெஞ்சில் ஓர் ஆலயம்* (1962)
- *பந்த பாசம்* (1962)
- *சுமைதாங்கி* (1962)
- *பலே பாண்டியா* (1962)
- *ஆடிப்பெருக்கு* (1962)
- *குமார ராஜா* (1961)
- *பங்காளிகள்* (1961)
- *கானல் நீர்* (1961)
- *பாவ மன்னிப்பு* (1961)
- *நாகநந்தினி* (1961)
- *பாவை விளக்கு* (1960)
- *இருமனம் கலந்தால் திருமணம்* (1960)
- *சிவகாமி* (1960)
- *களத்தூர் கண்ணம்மா* (1960)
- *இவன் அவனேதான்* (1960)
- *பாஞ்சாலி* (1959)
- *மாலா ஒரு மங்கல விளக்கு* (1959)
- *பிரெசிடென்ட் பஞ்சாட்சரம்* (1959)
- *சகோதரி* (1959)
- ''நாலு வேலி நிலம் (1959)
- *முதலாளி* (1958)
- *அன்பு எங்கே* (1958)
- *மணமகன் தேவை* (1957)

### தெலுங்கு
- நாட்டியதாரா
# வண்ணகம்

**வண்ணகம்** என்பது கலிப்பாவின் வகைகளில் ஒன்றாகத் தொல்காப்பியம் குறிப்பிடுகிறது. கலிப்பா தேவனை வாழ்த்தும் பாடலாக வரும். கலிப்பா தேவனை வாழ்த்தும் பாடலாக வரும்போது வண்ணகம், ஒருபோகு என இரு வகைப்படும். இவற்றில் வண்ணகம் பயின்றுவரும் கலிப்பாவை 'வண்ணக-வொத்தாழிசைக் கலிப்பா' என்பர். இந்தக் கலிப்பாவில் தரவு, தாழிசை, எண், வாரம் என்னும் நான்கு உறுப்புகள் இருக்கும். 'எண்' என்னும் உறுப்பை அம்போதரங்கம் என வழங்குவர்.  

## அடிக்குறிப்பு
# மகாபாரதம் (2013 தொலைக்காட்சித் தொடர்)



**மகாபாரதம்** என்பது விஜய் தொலைக்காட்சியில் அக்டோபர் 7, 2013 முதல் ஒளிபரப்பான ஒரு புராண தொன்மவியல் காவியத்தொடர் ஆகும். இந்த தொடர் திங்கள் முதல் வெள்ளி வரை இரவு 7 மணிக்கு ஒளிபரப்பானது. இக்காவியம் 100 கோடி பொருள் செலவில் எடுக்கப்பட முதல் இந்திய தொடர் ஆகும். இந்த தொடருக்கு வி. பாலகிருஷ்ணன் வசனம் எழுத, பாடலாசிரியர் ருக்மணி ரமணி பாடல் எழுதியுள்ளார்.  

இந்த தொடர் ஸ்டார் பிளஸ் தொலைக்காட்சியில் ஒளிபரப்பான 'மகாபாரத்' என்ற தொடரின் தமிழாக்கம் ஆகும். இந்த தொடர் செப்டம்பர் 22, 2013 முதல் ஆகத்து 16, 2014 வரை ஒளிபரப்பாகி 267 அத்தியாங்களுடன் நிறைவு பெற்றது.  

## மொழிமாற்றம்
தொடரை செவன்த் சேனல் சமஸ்கிருதம் கலந்த தமிழில் மொழிமாற்றம் செய்துள்ளது. இந்த தொடர் இந்திய மொழிகள் ஆனா தமிழ், ஹிந்தி, தெலுங்கு, மலையாளம், மராத்தி, மற்றும் வங்காள மொழிகளில் மொழிமாற்றம் செய்யப்பட்டுள்ளது. இந்த தொடர் இந்தோனேசிய மொழியிலும் மொழிமாற்றம் செய்யப்பட்டுள்ளது என்பது குறிப்பிடத்தக்கது.  

## விமர்சனங்கள்
தொடரின் வசனங்கள் முழுக்க முழுக்க தமிழ்மொழியில் மொழிபெயர்க்கப்படவில்லை என்றும், தமிழ் மொழிபெயர்ப்பில் சமஸ்கிருத வார்த்தைகளே நிறைந்துள்ளன என்று விமர்சனங்கள் முன் வைக்கப்பட்டுள்ளன.  

## ஒளிபரப்பாகும் நேரம்
- இந்தி மொழியில் மஹாபாரத் என்ற பெயரில் திங்கள் முதல் வெள்ளி வரை இரவு 8:30 மணிக்கு ஸ்டார் பிளஸ் தொலைக்காட்சியில் ஒளிபரப்பானது.
- தெலுங்கு மொழியில் மகாபாரதம் என்ற பெயரில் மொழிமாற்றான் செய்யப்பட்டு திங்கள் முதல் வெள்ளி வரை மாலை 4:30 மணிக்கு மா தொலைக்காட்சியில் ஒளிபரப்பானது.
- மலையாளம் மொழியில் மகாபாரதம் என்ற பெயரில் மொழிமாற்றான் செய்யப்பட்டு திங்கள் முதல் வெள்ளி வரை மாலை 6 மணிக்கு ஏஷ்யாநெட் தொலைக்காட்சியில் ஒளிபரப்பானது.
- வங்காள மொழியில் மஹாபாரத் என்ற பெயரில் மொழிமாற்றான் செய்யப்பட்டு திங்கள் முதல் சனி வரை மாலை 5 மணிக்கு ஸ்டார் ஜல்சா தொலைக்காட்சியில் ஒளிபரப்பானது.

## நடிகர்கள்
- சவ்ரப் ராஜ் ஜெயின் - வாசுதேவ கிருஷ்ணன்
- சாகிர் சேக் - அர்ஜுனன்
- பூஜா ஷர்மா - திரௌபதி
- அகம் ஷர்மா - கர்ணன்
- ஆரவ் சௌத்ரி - பீஷ்மர்
- பிரனித் பட் - சகுனி
- ரோகித் பரத்வாஜ் - யுதிஷ்ட்டிரன்
- சவ்ரவ் குஜார் - பீமன்
- ஆர்பிட் ரன்கா - துரியோதனன்
- வின் ராணா - நகுலன்
- லாவண்யா பரத்வாஜ் - சகாதேவன்
- நிசார் கான் - த்ரோணாச்சாரியார்
- பல்லவி சுபாஷ் - ருக்மணி
- அட்டுல் மிஷ்ரா - வேதவியாசர்
- புனித் இச்சர் - பரசுராமர்
- சச்சின் வர்மா - தேவேந்திரன்
- சயன்தனி கோஷ் - சத்யவதி
- சமிர் தர்மாதிகாரி - சாந்தனு
- நிர்பை வத்வா - துச்சாதனன்
- விபா ஆனந் - சுபத்திரை
- பராஸ் ஆரோரா - அபிமன்யு
- ரிச்சா முகர்ஜி - உத்தரை
- ஷிகா சிங் - சிகண்டி / சிகண்டினி
- அனுப் சிங் தாகூர் - திருதராஷ்டிரன்
- ரியா தீப்சி - காந்தாரி
- சஃபாக் நாஸ் - குந்தி
- நவீன் ஜிங்கர் - விதுரன்
- கரிமா ஜெயின் - துச்சலை
- சுதேஷ் பெர்ரி - மாகாராஜா துருபதன்
- கரன் சுஷக் - திருஷ்டதுய்மணன்
- நஜியா காசன் சையத் - விருஷாலி
- அலி காசன் - தக்ஷகன்/ஜெயத்ரதன்
- அன்கிட் மோஹன் - அசுவத்தாமன்

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
- மகாபாரதம்
- மகாபாரதம் (1988 தொலைக்காட்சித் தொடர்)
# வார்ப்புரு:ஆலமரத்தடி மேற்பகுதி

__NEWSECTIONLINK__  
</br clear="all" />  
| </span>

**ஆலமரத்தடிக்கு வருக! இங்கு விக்கிப்பீடியா குறித்த செய்திகள், அறிவிப்புகள், கொள்கை விளக்கங்கள், புதிய சிந்தனைகள், உதவிக் குறிப்புகள் போன்றவை இடம்பெறுகின்றன. நீங்களும் இப்பக்கத்தில் உங்கள் கருத்துகளைப் பிற பயனர்களுடன் பகிர்ந்து கொள்ளலாம். இந்தப் பக்கத்தில் இருக்கும் பழைய, முடிவடைந்த கலந்துரையாடல்கள் அவ்வப்போது இங்கிருந்து நீக்கப்பட்டு காப்பகத்தில் சேர்க்கப்பட்டு விடும் என்பதையும் கருத்தில் கொள்ள வேண்டும்.**</small> | </span>

இது விக்கிப்பீடியாத் தொழினுட்பம் சார்ந்த செய்திகளுக்கும் சிக்கல்களுக்குமான ஆலமரத்தடி ஆகும். விக்கி மென்பொருளிலுள்ள வழுக்களை முறையிடுவதற்கு, பக்சில்லாவைப் பயன்படுத்தவும்.</small> | காப்பகம் (தொகுப்புகள்)
----
நிலுவையில் உள்ள பணிகள்
----

0 1 2 3 4 5 6 7 8 9 10 11 12 13 14 15 16 17 17b 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 | } |
| --- | --- | --- | --- |

</br>  
</br clear="all" />
# கடவுள் உண்டா இல்லையா? (நூல்)



கடவுள் உண்டா இல்லையா? என்னும் நூல் ஆத்திகரும், நாத்திகரும் சந்தித்து உரையாடும் கேள்வி-பதில் தொகுப்பாகும்.  

## நூலாசிரியர்

இந்நூலின் ஆசிரியர் ஏ.பாலசுப்ரமண்யம் திண்டுக்கல் மாவட்டம், திண்டுக்கல் நகரிலுள்ள சவரியார் பாளையம் பகுதியில் வசித்தவர். மார்க்சிஸ்ட் கம்யூனிஸ்ட் கட்சி யின், தமிழ் மாநிலக் குழு செயலாளராக நீண்டகாலம் இருந்தவர். இராமாயண விமர்சனம் எழுதிய அமிர்தலிங்க அய்யரின் மகனாவார். ஒடுக்கப்பட்ட மக்கள், பாட்டாளிகளின் அரசை இந்திய மண்ணில் நிறுவ தனது வாழ்நாளை அர்ப்பணித்தவர்.  

## உள்ளடக்கம்

இந்நூலில் பின்வரும் தலைப்புகளில் கட்டுரைகள் உள்ளன:  
- உடற்கூறு சாத்திரம் (Physiology)
- தாவர சாதந்திரம் (Botany)
- பிராணி சாத்திரம்(Zoology)
- பூகோள சாத்திரம் (Geography)
- பூதத்வ சாத்திரம் (Geology)
- வான சாத்திரம் (Astronomy)
- வேதாந்தம்(Philosophy)
- "பிரபஞ்ச" அறிவு அல்லது பிரபஞ்சம் பற்றிய கண்ணோட்டம்
# உருளைக் கிழங்கு குடும்பம்



**** என்பது (<small>இலத்தீன்</small>:**Solanaceae**; ஆங்கிலம்:nightshades) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 98 பேரினங்களும். அவற்றினுள் ஏறத்தாழ 2,700 இனங்களும் உள்ளன. இக்குடும்பத் தாவரங்களுள் 21 பேரினங்களும். 700 க்கும் மேற்பட்ட சிற்றினங்களும் இந்தியாவில் உள்ளன.  

## தோற்றம்

### வளரியல்பு
பெரும்பாலும் ஓராண்டு சிறுசெடிகளாக உள்ளன. (எ.கா. 'சொலானம் மெலாஞ்சினா') சில புதர் செடிகளாகவும் உள்ளன. (எ.கா. 'சொலானம் டார்வம்' (சுண்டைக்காய்) மற்றும் அரிதாக மரங்கள் (எ.கா. 'சொலனம். செய்சான்சியம்') இக்குடும்பத்தில் காணப்படுகின்றன.
# சோனோமா, கலிபோர்னியா


**சோனோமா ** (*Sonoma*) அமெரிக்காவின், கலிபோர்னியாவில் சோனோமா கவுண்டியில் சோனோமா பள்ளத்தாக்கில் அமைந்துள்ள ஓர் வரலாற்று சிறப்புமிகு நகரமாகும். மெக்சிக்கோவின் குடியேற்றத்தை நினைவுறுத்தும் வரலாறுடைய நகரமையத்தை சுற்றி அமைந்துள்ள இந்த நகரம் சிறிது காலமே இருந்த கலிபோர்னியக் குடியரசின் தலைநகரமாக விளங்கியது. இன்று கலிபோர்னியா மாநில திராட்சைமது தொழிலின் மையமாக விளங்குகிறது. தேசிய அளவில் புகழ்பெற்ற சோனோமா பன்னாட்டுத் திரைப்பட விழா இங்கு நடத்தப்படுகிறது. 2010 கணக்கெடுப்பின்படி மக்கள்தொகை 10,648 ஆக இருந்தது. சோனோமா ஊரகப் பகுதியின் மக்கள்தொகை 32,678 ஆகும்.
# குடகன்ன தீசன்


குடகன்ன திஸ்ஸன் அனுராதபுர இராசதானியை ஆண்ட அரசனொருவனாவான். கி.மு. முதலாம் நூற்றாண்டில் அனுராதபுரத்தை கி.மு. 42 தொடக்கம் கி.மு. 20 வரை இவன் ஆட்சி செய்து வந்தான். இவன் 22 ஆண்டுகள் அரசை ஆண்டு வந்தான். இவன் மகசுழி மகாதீசனின் மகன் ஆவான். இவன் முன் அனுலாதேவி ஆட்சியில் இருந்தாள். இவனுடைய மகன் பட்டிகாபய அபயன் இவனின் பின் ஆட்சியேறினான். இவனால் சில விகாரைகள் அமைக்கப்பட்டதுடன் விவசாயப் பணியிலும் வளர்ச்சியிலும் இவன் ஈடுபட்டதாக மகாவம்சத்தில் குறிப்பிடப்படுகின்றது.
# பட்டிகாபய அபயன்


**பாதிகாபய அபயன்** (*Bhatikabhaya Abhaya*) அனுராதபுரத்தை கி.மு. 20 தொடக்கம் கி.பி. 09 வரை ஆட்சி செய்து வந்த அரசன். இவனுக்கு முன்பு குட்டகண்ண தீசன் ஆட்சியில் இருந்தான். இவனின் பின் மகாதாதிக மகாநாகன் ஆட்சிபீடம் ஏறினான். இவனின் தந்தையே குட்டகண்ண தீசன் ஆவான்.
# மகாதாதிக மகாநாகன்


**மகாதாதிக மகாநாகன்** கி.பி. முதலாம் நூற்றாண்டில், அனுராதபுரத்தை மகாதாதிக மகாநாகன் கி.பி. 09 - 21 வரை ஆட்சி செய்து வந்தான். இவன் தன்னுடைய சகோதரனான பட்டிகாபய அபயனின் பின் ஆட்சி ஏறியவன். இவனின் பின் இவனது மகன் அமந்தகாமினி அபயன் ஆட்சிபீடம் ஏறினான்.
# அமந்தகாமினி அபயன்


**அமந்தகாமினி அபயன்** கி.பி. முதலாம் நூற்றாண்டில் அனுராதபுரத்தை அமந்தகாமினி அபயன் கி.பி. 21 - 30 வரை ஆட்சி செய்து வந்தான். இவன் தன்னுடைய தந்தையான மகாதாதிக மகாநாகனின் பின் ஆட்சி ஏறியவன். இவ்வரசனின் பின் இவனது சகோதரன் கனிராசனு திசன் ஆட்சிபீடம் ஏறினான்.
# விக்கிப்பீடியா:முதற்பக்கக் கட்டுரைகள்/நவம்பர் 3, 2013


**மேற்குப் பாலைவனப் போர்த்தொடர்** அல்லது **பாலைவனப் போர்** என்பது இரண்டாம் உலகப் போரின் வடக்கு ஆப்பிரிக்கப் போர் முனையின் முதல் கட்டத்தைக் குறிக்கிறது. இதில் மூன்று முறை அச்சு நாட்டுப் படைகள் நேச நாட்டுக் கட்டுப்பாட்டில் இருந்த எகிப்து மீது படையெடுத்தன. மூன்று முறையும் அவற்றின் முயற்சிகள் முறியடிக்கப்பட்டு இறுதியில் துனிசியாவுக்குப் பின்வாங்கின. 1940ல் ஐரோப்பிய மேற்குப் போர்முனையில் நாசி ஜெர்மனியின் படைகள் பல நேச நாடுகளைத் தோற்கடித்தன. ஐரோப்பாவில் ஜெர்மனிக்குக் கிடைத்த வெற்றியைப் போலவே வடக்கு ஆப்பிரிக்காவில் தனது படைகளும் வெற்றிபெற வேண்டும் என்று இத்தாலிய சர்வாதிகாரி முசோலினி விரும்பினார். ஆப்பிரிக்காவில் இத்தாலிய காலனியான லிபிய நாட்டிலிருந்து நேச நாட்டுக் கட்டுப்பாட்டிலிருந்த எகிப்து மீது இத்தாலியப் படைகள் படையெடுத்தன. ஆனால் நேச நாட்டுப் படைகளின் எதிர்த்தாக்குதலால் எகிப்திலிருந்து விரட்டப்பட்டன. முசோலினியின் உதவிக்கு இட்லர் தளபதி ரோம்மல் தலைமையிலான ஆப்பிரிக்கா கோர் என்ற படைப்பிரிவை வடக்கு ஆப்பிரிக்காவுக்கு அனுப்பினார். **மேலும்...**  
---

**தொடுதிரை** என்பது படங்காட்டும் பரப்புக்குள் தொடுதலையும், அதன் இடத்தையும் ஆராயக்கூடிய ஒரு மின்னணுத் தோற்றப் படங்காட்டி ஆகும். இச்சொல் பொதுவாக கருவிகளின் படங்காட்டிகளை விரலால் தொடுவதையே குறிப்பன. தொடுதிரைகள், ஒயிலாணி போன்ற பிற பட்டுவ பொருட்களையும் உணர கூடியன. தொடுதிரைகள் கும்மாள பொருட்கள், முழுக் கணினிகள், கைக் கணினிகள், மற்றும் நுண்ணறி பேசிகள் போன்ற கருவிகளில் பொதுவாகிவிட்டன. தொடுதிரை இரண்டு முக்கிய நிறைவுகளை கொண்டுள்ளது. முதலில், இது சுட்டி அல்லது தொடுபலகையினால் சுட்டுமுள்ளை நேரற்று கட்டுப்படுத்துவதைப் போலல்லாமல், எது படங்காட்டப்படுகிறதோ அதனை நேராக அணுகுகிறது. அடுத்ததாக, இது மேலே குறிப்பிட்டப்படி அணுகுவதற்கு வேறெந்த இடையூடகக் கருவிகளும் தேவையில்லை (தற்போதைய தொடுதிரைகளில் உகப்புள்ள (கட்டாயமற்ற) ஒயிலாணியை தவிர). அத்தகைய படங்காட்டிகள் கணினிகளோடும், முனையங்களாக வலையிணக்கங்களோடும் கோர்க்கப்படுகின்றன. **மேலும்...**
# யாழ்ப்பாணக் கடல் நீரேரி



**யாழ்ப்பாண நீரேரி** அல்லது **யாழ்ப்பாணக் கடல் நீரேரி** என்பது யாழ் மாவட்டம் மற்றும் கிளிநொச்சி மாவட்டங்களுக்கு அப்பாலுள்ள பெரிய கடற் காயல் ஆகும்.  

இக் கடற்காயல் மக்கட் தொகை அடர்த்திமிக்க யாழ்ப்பாணக் குடாநாட்டினால் சூழப்பட்டுள்ளது.  

அமெரிக்க பூநாரை, வாத்து, ஆலா போன்ற பறவைகளும் கரைப்பறவைகளும் இங்கு வருகின்றன.  

## இதனையும் பார்க்க
- யாழ்ப்பாணக் கடல் நீரேரிப் படுகொலை


-
# ஆசிய வளர்ச்சி வங்கி


**ஆசிய வளர்ச்சி வங்கி** அல்லது **ஆசிய அபிவிருத்தி வங்கி** (*Asian Development Bank*) இது ஆசியாகண்டத்திலுள்ள 67 நாடுகளை உறுப்பினர்களாக கொண்ட ஆசிய அபிவிருத்தி வங்கி. 1966 ஆம் ஆண்டில் பிலிப்பீன்சு நாட்டின் மணிலா நகரில் நிறுவப்பட்டது. இதன் தற்போதைய தலைவர் சப்பான் நாட்டைச் சேர்ந்த மசாட்சுகு அசகாவா 10வது தலைவர் ஆவர்.
# ஷாஹித் அஸ்மி



**ஷாஹித் அஸ்மி** (1977 - பிப்ரவரி 11, 2010) ஒரு இந்திய வழக்கறிஞர் மற்றும் மனித உரிமை ஆர்வலர் . பயங்கரவாத வழக்குகளில் தவறாக குற்றம் சாட்டப்பட்ட பலருக்கு ஆதரவாக வாதடி உள்ளார் . அவர் பிப்ரவரி 11, 2010 அன்று , தனது 32 வயதில் , மும்பையில் தனது அலுவலகத்தில் மூவரால் சுட்டு கொல்லப்பட்டார் . ஷாஹித் என்ற தலைப்பில் அவரது வாழ்க்கையை அடிப்படையாக கொண்டு ஒரு வாழ்க்கை வரலாற்று ஹிந்தி படம் 2013 இல் வெளிவந்தது . அனுரா காஷ்யப் தயாரித்த இத்திரைப்படத்தை ஹன்சல் மேத்தா இயக்கியுள்ளார் . இதில் ராஜ் குமார் யாதவ் , ஷாஹித் அஸ்மியாக நடித்துள்ளார் .
# நிரல் (திரைப்படம்)



**நிரல்** (ನಿರಲ್, பொருள்: நிழல்) என்பது 2014 ஆம் ஆண்டில் ரஞ்சித் பாஜ்பே இயக்கத்தில் வெளியான துளு-மொழி திரைப்படம் ஆகும். இந்த படத்தை சோதன் பிரசாத் மற்றும் சன் பூஜாரி ஆகியோர் இணைந்து தயாரிக்க, அனூப் சாகர், வருணா ஷெட்டி, தீப்தி சாலியன், தீபக் பாலட்கா, சச்சின் பாடில் மற்றும் ராஜேந்திர பாய் ஆகியோர் நடித்துள்ளனர். இத்திரைப்படத்தில் ஐந்து பாடல்கள் இடம்பெறுகின்றன.  

## கதை
சச்சின், ராஷ்மி, தீப்தி ஆகிய மூவர் கதையின் முதன்மை கதாப்பாத்திரங்கள். சச்சின், துபாயில் உள்ள பொறியாளராகப் பணிபுரிகிறான். திரைப்பட நடிகராக வேண்டுமென்ற கனவுடன் வாழ்கின்றான். ராஷ்மி, துபாயில் உள்ள வங்கியில் பணிபுரியும் பெண்.  
தீப்தி, சச்சினின் உறவுக்காரப் பெண். மூவருக்கும் உள்ள தொடர்பையும், அவர்களது விருப்பங்கள் நிறைவேறியனவா என்பதையும் தெரிவிக்கின்றது.  

## நடிகர்கள்
- அனூப் சாகர்
- வருணா ஷெட்டி
- தீப்தி சாலியன்
- தீபக் பாலட்கா
- சச்சின் பாடில்
- ராஜேந்திர பாய்
- வித்யா
- நிந்தியா பிரசாத்
- அசோக் பாலன்
- சுபாஷ்
- விஸ்வபதி பட்
- ஆனந்த் சாலியன்
- சந்தியா பிரசாத்
- ரமேஷ் அரவிந்த் (சிறப்புத் தோற்றம் )
- ஆண்ட்ரியா டிசோசா (சிறப்புத் தோற்றம் )
# மீக்கா


**மீக்கா** (*Micah*), "கடவுளைப் போன்றவர் யார்?", என்ற அர்த்தமுடைய பெயரை உடைய இவர் ஏறக்குறைய கி.மு 737–696 காலப்பகுதியில் யூதவில் இறைவாக்குரைத்தவரும், மீகா நூலின் ஆசிரியரும் ஆவார். இவர் ஏசாயா, ஆமோஸ், ஒசேயா ஆகிய இறைவாக்கினர்களின் சமகாலத்தவரும், பனிரெண்டு சிறிய இறைவாக்கினர்களில் ஒருவரும் ஆவார். தென்மேற்கு யூதாவிலுள்ள மெரேசேத் எனும் இடத்தில் இவர் பிறந்தார்.
# லூசியா (திரைப்படம்)



**லூசியா** (*Lucia*) 2013 ஆம் ஆண்டு வெளியான கன்னடத் திரைப்படம். இப்படத்திற்கு கதை எழுதி, இயக்கியவர் பவன் குமார். இது கன்னட மொழியில் கூட்டு நிதிநல்கை மூலம் தயாரிக்கப்பட்ட முதல் படமாகும். சதீஷ் நினாசம், சுருதி ஹரிஹரன் மற்றும் ரிஷப் ஷெட்டி ஆகியோர் முதன்மை வேடங்களில் நடித்துள்ளனர். இலண்டனில் நிகழ்ந்த இந்தியத் திரைப்பட விழாவில், ரசிகர்களுக்கான சிறந்த படம் என்ற விருதினைப் பெற்றது.  

## கதைச் சுருக்கம்
இந்தப் படத்தின் திரைக்கதை இரண்டு வாழ்கைகளை இரண்டு அடுக்குளில் சொல்கிறது. ஒன்று நிஜவாழ்வில் இன்னொன்று கனவுலகில். திரையரங்கில் வேலைபார்க்கும் சாதாரன மனிதன். அவன் தூக்கம் வராமல் அவதியுறுகிறான். இந்திலையில் தூக்கத்தில் தான் விரும்பும் வாழ்க்கையை வாழ்வதற்காக *லூசியா* என்னும் மாத்திரையை உட்கொள்கிறான். இதனால் கனவுலகில் முன்னணி நடிகனாக ஆகிறான். கனவுலகில் காதலும் சொய்கிறான். அதே சமயம் நிஜ வாழ்விலும் அவனுக்கு காதல் வருகிறது. அவனுடன் இருப்பவர்களுக்கு ஆபத்து போன்றவை ஏற்படுகிறது.  

ஒவ்வொருவரின் வாழ்விலும் தனித்த சிக்கல்கள் உள்ளன. எளிய மனிதன் திரையுலக மனிதர்களின் சொகுசு வாழ்வை எளியவர்கள் கனவு காண்பது போலவே, எளிய மனிததின் நிம்மதியான வாழ்வுக்காக நட்சத்திரங்கள் ஏங்குகிறார்கள் என்ற செய்தியை இப்படம் அழுத்தமாக பதிவு செய்கிறது.  

## பாடல்கள்
| # | பாடல் | பாடியோர் | எழுதியவர் |  |
| --- | --- | --- | --- | --- |
| 1 | ‘ஹேளு சிவ‘ | நவீன சஜ்ஜு, ரட்சித் நாகர்லே, யோகராஜ் பட் | யோகராஜ் பட் |  |
| 2 | ஜம்ம ஜம்ம | நவீன சஜ்ஜு | பூர்ண சந்த்ர தேஜஸ்வி எஸ் வி |  |
| 3 | யாகோ பரலில்ல | நவீன சஜ்ஜு | பூர்ண சந்த்ர தேஜஸ்வி எஸ் வி |  |
| 4 | தின்பெடாகம்மி | பப்பி பிலாசம், பூர்ண சந்திர தேஜஸ்வி எஸ் வி, அருண் எம் சி | பூர்ண சந்திர தேஜஸ்வி எஸ் வி |  |
| 5 | நீ தொரேத களிகெயலி | அனன்ய பட், உதித் ஹரிதாஸ் | ரகு சாஸ்திரி வி | } |
# சாமி போட்ட முடிச்சு (தொலைக்காட்சித் தொடர்)



**சாமி போட்ட முடிச்சு (கல்யாணமே வைபோகமே)** அல்லது **பாக்கியாவிதாதா** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் மே 4, 2009 முதல் ஏப்ரல் 22, 2011 வரை திங்கள் முதல் வெள்ளி வரை கலர்ஸ் தொலைக்காட்சியில் ஒளிபரப்பாகி 520 அத்தியாங்களுடன் நிறைவு பெற்றது. இந்தத் தொடர் பாலிமர் தொலைக்காட்சியில் மொழிமாற்றம் செய்யப்பட்டு திங்கள் முதல் வெள்ளி வரை இரவு 8:30 மணிக்கு ஒளிபரப்பானது.  

## கதைசுச்ருக்கம்
இந்த தொடரின் கதை திருமணங்கள் சொர்க்கத்தில் நிச்சயிக்கப்படுகின்றன என்பார்கள். பாக்யா எனும் பெண்ணுக்கு விஜய் என்பவனுக்கு சம்பிரதாயங்களை மாற்றி வித்தியாசமான கலாச்சாரத்தில் மாப்பிள்ளையை கடத்தி திருமணம் நடத்தப்படும் திருமணத்திற்கு பிறகு இவளின் வாழ்க்கை என்னானது மற்றும் திருமணம் பற்றியும், திருமணம் நடைபெற எவ்வளவு சிரமப்படுகின்றனர் என்பதைப் பற்றி இந் தொடர் விளக்குகின்றது.  

## நடித்தவர்கள்
- ரிச்சா சோனி - பாக்யா
- விஷால் கார்வால் - விஜய்
- பரூல் யாதவ் - பூஜா
- கிரண் பார்கவா
- யாஷ் சின்ஹா
- பாரத் கபூர் - சித்தார்த்
# நிலை மாற்றப் பொருள்

மிக அதிகமான உருகுதல் உள்ளுறை வெப்பம், குறிப்பிட்ட வெப்பநிலையில் உருகுதல் மற்றும் திடமாகக் கூடிய தன்மை மற்றும் அதிக அளவிலான வெப்ப ஆற்றலை சேகரித்து வைக்கக் கூடிய பண்பு முதலியவற்றைக் கொண்ட பொருளுக்கு **நிலை மாற்றப் பொருள்** (*phase-change material*) என்று பெயர். திட நிலையில் இருந்து திரவ நிலைக்கு மாறும் போது வெப்பம் எடுத்துக் கொள்ளப் படுகிறது. திரவ நிலையில் இருந்து திட நிலைக்கு மாறும் போது வெப்பம் உமிழப் படுகிறது. சுழல் சக்கரம் எந்திர ஆற்றலை சேமிக்கவும், மின்கலன் மின்னாற்றலைச் சேகரிக்கவும் பயன்படுவது போல நிலை மாற்றப் பொருள் வெப்ப ஆற்றலைச் சேமிக்க உதவுகிறது. நிலை மாற்றப் பொருளின் தற்போதைய பயன்பாடுகள் அதிகரித்து வருகின்றன.  

## வெப்ப ஆற்றல் சேகரிப்பான்
நிலை மாற்றப் பொருளுக்கு அதிகப் படியான உருகுதல் உள்ளுறை வெப்பம் இருப்பதால் இது வெப்ப ஆற்றலைச் சேகரிக்க உதவுகிறது. மருத்துவத் துறையில் சில மருந்துகளை எப்போதும் குளிர்ந்த வெப்பநிலையில் வைத்திருக்க வேண்டியிருக்கும். மருந்துகளைப் பயணத்தின் போது கொண்டு செல்லும் போது குளிர்சாதனப் பெட்டியைக் கொண்டு செல்வது கடினம். நிலை மாற்ற பொருள்கள் இத்தகைய சமயங்களில் வெப்ப ஆற்றலை சுற்றுப் புறத்தில் இருந்து எடுத்து கொண்டு மருந்துகளை குளிர்ந்த நிலையில் வைக்க உதவுகிறது. நிலை மாற்ற பொருட்கள் *வெப்ப ஆற்றல் சேகரிப்பான்* எனவும் அழைக்கப் படுகின்றன.  

## வகைகள்
நிலை மாற்ற பொருட்களை இரு வகைகளாகப் பிரிக்கலாம். அவை கனிம மற்றும் கரிம நிலை மாற்றப் பொருட்களாகும். ஹைட்ரேட் உப்புகள் கனிம நிலை மாற்றப் பொருட்களுக்கு உதாரணம் ஆகும். பாரப்பின் மெழுகு கரிம நிலை மாற்றப் பொருட்களுக்கு உதாரணம் ஆகும்.  

## நிலை மாற்றப் பொருட்களின் பண்புகள்
### வெப்ப இயற்பியல் பண்புகள்
- குறிப்பிட்ட கன அளவில் அதிக அளவிலான வெப்ப ஆற்றலைச் சேகரிக்கும் தன்மை
- கூடுதல் வெப்பத்தைச் சேகரிக்கத் தக்க அளவிலான தன வெப்ப ஏற்புத் திறன்
- புறப்பரப்புக்கும் கன அளவிற்கும் இடையிலான தகவு அதிகம்
- நிலை மாற்றத்தின் போது ஏற்படும் கன அளவு மாற்றம் புறக்கணிக்கத்தக்கது.
- ஒவ்வொரு முறை நிலை மாற்றத்தின் போதும் மாறாத வெப்பம் சேகரிக்கும் தன்மை

### வேதிப் பண்புகள்
- வேதியியல் மற்றும் வெப்ப நிலைப்பு தன்மை
- மீள் தன்மை உடைய உருகுதல் மற்றும் உறைதல் நிகழ்வுகள்
- அரிப்பு உருவாகுவது இல்லை
- அதிகப்படியான பயன்பாடுக்குப் பின்னரும் நிலை மாற்றப் பொருட்களின் தரம் குறைவது இல்லை

## நிலை மாற்றப் பொருட்களின் உறைபொதியாக்கம்

நிலை மாற்றப் பொருளின் மூலக்கூறுகள் அதன் திரவ நிலையில் இருக்கும் போதே பிரிவடைந்து விடுவதால், திரவ நிலையில் இருந்து திண்ம நிலைக்கு மாறும் பொழுது முழுவதுமாகடத் திண்மம் ஆவது இல்லை. இந்நிகழ்வு வெப்பம் சேகரிக்கும் தன்மையைக் குறைக்கிறது. இதைத் தடுக்க, நிலை மாற்றப் பொருட்கள் உறைபொதியாக்கம் செய்யப்படுகின்றன. உறைபொதியாக்கம் என்பது நிலை மாற்றப் பொருட்களை குறிப்பிட்ட வகை உறையினில் வைத்து உபயோகப்படுத்துவதாகும். இவ்வகை உறையிடல் முறைகளால் நிலை மாற்றப் பொருட்களைச் வெப்பம் சேகரிக்கும் கொள்கலனாகச் செயல்படுகின்றன. மேலும் இது உருகுதல் மற்றும் உறைதல் நிகழ்வுகளை முறைப்படுத்துகிறது. நிலை மாற்றப் பொருட்களை மூடியிருக்கும் உறை, திரவம் உருகி வெளியேறாமல் இருக்கவும் பயன்படுகிறது. அதிகப் படியான பயன்பாடுகளில் நிலை மாற்றப் பொருட்கள் உறைபொதியக்கம் செய்யப்பட்டு பயன்படுத்தப் படுகின்றன. ஒரு சில பயன்பாடுகள் குறிப்பாக மின்னணு சாதனங்களைக் வெப்பத்தை வெளியேற்றும் சாதனங்களில் இவை உறையிடாமல் பயன்படுத்தப் படுகின்றன.
# பாகா கலிபோர்னியா



**பாகா கலிபோர்னியா** (*Baja California*) பாகா கலிபோர்னியா மூவலந்தீவின் வடபகுதியில் அமைந்துள்ள ஓர் மெக்சிக்க மாநிலம் ஆகும். இதன் தெற்கே தெற்கு பாகா கலிபோர்னியா மாநிலமும் கிழக்கே கலிபோர்னியா வளைகுடாவை அடுத்து சோனோரா மாநிலமும் உள்ளன. வடக்கில் ஐக்கிய அமெரிக்காவின் மாநிலமான கலிபோர்னியா உள்ளது. பாகா கலிபோர்னியா என்பதன் தமிழாக்கம் "கீழ்ப்புற கலிபோர்னியா" என்பதாகும். இது மெக்சிக்கோ நாட்டின் மிகவும் வடக்கிலும் மிகவும் மேற்கிலும் அமைந்துள்ள மாநிலமாகும்.
# சென்னை எக்ஸ்பிரஸ்



**சென்னை எக்ஸ்பிரஸ்** 2013ம் ஆண்டு வெளியான தமிழ் மற்றும் இந்தி மொழி திரைப்படம்.  

## வெளியான
கதாநாயகன் ராகுலின் பெற்றோர் விபத்தில் இறந்துவிடவே, அவனை தாத்தா வளர்க்கிறார். அவன் தாத்தாவிற்கு நூறாவது பிறந்தநாள் கொண்டாடுகின்றனர். அவர் அந்த நாளிலேயே இறக்கிறார். ராகுலின் குடும்பத்தினர் மும்பையில் இனிப்பு கடை வைத்திருக்கின்றனர். தாத்தாவின் அஸ்தியை ராமேஸ்வரத்தில் கரைக்குமாறு அவன் பாட்டி சொல்கிறார். ஆனால், ராகுல் தன் நண்பர்களுடன் கோவாவிற்கு போகும் திட்டத்தில் இருக்கிறான். அங்கேயே கரைத்துவிடலாம் என்றும் கருதுகிறான். தன் பாட்டியை ஏமாற்ற, சென்னை எக்ஸ்பிரஸ் ரயிலில் ஏறுகிறான். அந்த ரயில் சென்னைக்கு போகாது என்பது அவன் பாட்டிக்கு தெரிகிறது. சென்னை சென்று, அங்கிருந்து சாலைவழியாக ராமேஸ்வரம் செல்வதாக வாக்களிக்கிறான். அடுத்த ரயில் நிலையத்தில் இறங்கி நண்பர்களுடன் கோவா செல்லலாம் என்று நினைக்கிறான். அடுத்த ரயில் நிலையத்தில் இறங்கி நண்பர்களை சந்திக்கிறான். அஸ்தியை ரயிலில் மறந்து வைத்துவிட்டதை நினைக்கிறான். அதை எடுத்துக் கொண்டு இறங்க வருகிறான். ரயில் நகர்கிறது. அதற்குள் மீனா ரயிலைப் பிடிக்க ஓடி வருகிறாள். அவளைத் தொடர்ந்து, அவளது அண்ணங்களும் ரயிலில் ஏறுகின்றனர். அனைவரையும் ஏற்றி விடுகிறான்.  
அவளுக்கு இந்தி தெரியாது என்று நினைத்துக் கொண்டு, தன் நண்பனிடம் அவளைப் பற்றி வர்ணிக்கிறான். அவள் இந்தியில் பேசவே, மலைத்துப் போகிறான். ராகுலும் மீனாவும் ரயில் பயணத்திலேயே தங்களை அறிமுகப்படுத்திக் கொள்கின்றனர். தனக்கு விருப்பம் இல்லாதவனுடன் திருமணம் செய்ய தந்தை வற்புறுத்துவதாகவும், பிடிக்காமல் தப்பித்து வந்ததையும் கூறுகிறாள். அஸ்தியைக் கரைக்க வந்ததை கூறுகிறான் ராகுல்.  
அவள் தன் அண்ணன்களுக்கு தெரியாமல் தப்பிக்க வழி யோசிக்கிறாள். அவனிடம் அவன் கைபேசியை தருமாறு வேண்டுகிறாள்.  
அவளது முழுப் பெயர் மீனலோச்சனி அழகுசுந்தரம் என அறிகிறான். அவர்கள் நாயகியின் ஊரை அடைந்தவுடன், அவள் தந்தையிடம் ராகுலை தன் காதலன் என அறிமுகப்படுத்துகிறாள். அவள் தந்தை பெரிய நாட்டாண்மையாக இருக்கிறார்.  
ஏற்கனவே, தங்கபலி என்பவனுடன் மீனலோச்சனிக்கு திருமணம் செய்துவைக்க முடிவெடுத்திருந்தார் அவள் தந்தை.  
தங்கபலியும் வந்துசேர்கிறான். ராகுலை சண்டையிட வருமாறு அழைக்கிறான். ராகுலும் மீனாவும் தப்பிக்கின்றனர். மீனாவிடம் சில தமிழ் சொற்களை கற்றுக் கொள்கிறான் ராகுல். இருவரும் மற்றொரு ஊருக்கு சென்றவுடன், அங்கே திருமணம் செய்கின்றனர். இருவரும் மீனாவின் ஊருக்கு திரும்புகின்றனர். அவர்கள் இருவரையும் மீனாவின் தந்தை ஏற்றுக்கொள்கிறார்.  
காதலை எதுவும் தடுக்க முடியாது என்பதே கதைக்களமாக இருக்கிறது.  

## நடிகர்கள்
- சாருக் கான்
- தீபிகா படுகோண்
- சத்யராஜ்
- நிகிடின் தீர்

## இசை
# கலிபோர்னியா வளைகுடா


**கலிபோர்னியா வளைகுடா** (*Gulf of California*) பாகா கலிபோர்னியா மூவலந்தீவை மெக்சிக்கோ பெருநிலத்திலிருந்து பிரிக்கின்ற நீர்ப்பரப்பாகும். இது **கார்தேசு கடல் ** (Sea of Cortez) என்றும் **வெர்மிலியன் கடல்** என்றும் அழைக்கப்படுகிறது. உள்ளூர் எசுப்பானிய மொழியில் **மார் தெ கோர்தேசு** அல்லது **மார் பெர்மெயோ** எனப்படுகிறது. இதன் எல்லைகளாக மெக்சிக்கோ மாநிலங்களான பாகா கலிபோர்னியா, தெற்கு பாகா கலிபோர்னியா, சோனோரா, மற்றும் சினலோயா அமைந்துள்ளன. இதன் கடற்கரை ஏறத்தாழ நீளமுடையது. இந்த வளைகுடாவில் கொலராடோ, ஃபுயர்டெ, மேயோ, சினலோயா, சோனோரா மற்றும் யாக்குயி ஆறுகள் வந்தடைகின்றன. இதன் பரப்பளவு ஏறத்தாழ ஆகவுள்ளது.  

இந்த வளைகுடா உலகப் பரப்பில் அமைந்துள்ள மிகவும் பல்வகைமை உள்ள கடல்களில் ஒன்றாகக் கருதப்படுகிறது. 5000க்கும் மேலான பெரும் முதுகெலும்பிலிகளின் இனங்கள் இங்குள்ளதாக ஆய்ந்தறியப்பட்டுள்ளது. ஒரு மில்லியனுக்கும் கூடிய மக்கள்தொகை கொண்டுள்ள பாகா கலிபோர்னியா உலகின் மிக நீண்ட மூவலந்தீவுகளில் ஒன்றாக உள்ளது. கலிபோர்னியா வளைகுடா உலகப் பாரம்பரியக் களமாக அறிவிக்கப்பட்டுள்ளது.  
## மேற்சான்றுகள்
# எலிசா



**எலிசா** (;  
, Greek: , *Elissaîos* or Ἐλισαιέ, *Elisaié*, அரபு மொழி: اليسع *Elyasaʻ*) என்பவர் எபிரேய விவிலியத்தில் குறிப்பிடப்பட்டுள்ள அற்புதம் நிகழ்த்திய ஓர் இறைவாக்கினர். இவரைப் பற்றி இசுலாம் மற்றும் பாகாய் நூல்களிலும் குறிப்பிடப்பட்டுள்ளன. இவருடைய பெயர் எபிரேய மொழியின் ஊடாக ஒலிபெயராக "எலிசா" என்று உச்சரிக்கப்படுகின்றது.
# யூதேயப் பாலைவனம்



**யூதேயப் பாலைவனம்** (*Judaean Desert*, , Midbar Yehuda அரபு:** صحراء يهودا**) என்பது கிழக்கு எருசலேம் முதல் சாக்கடல் வரை இசுரேலும் மேற்குக் கரையிலும் உள்ள ஓர் பாலைவனமாகும். இது வடகிழக்கு நெகேவ் முதல் கிழக்கு பெய்ட் எல் வரை நீண்டு, பாறைச்சரிவுகளின் மேல் காணப்படுகின்றது. இதன் செங்குத்தான சரிவு சாக்கடலிலும் யோர்தான் சமவெளியிலும் முடிவடைகிறது. யூதேயப் பாலைவனம் வடகிழக்கிலிருந்து தென்கிழக்கு வரை பல சிறு சமவெளிகளைக் கடக்கின்றது. அதில் பல சிறு செங்குத்துப் பள்ளத்தாக்குகள் காணப்படுகின்றன. அவற்றில் பல ஆழம் மிக்கவையாகவும், கிழக்கில் 600 அடியிலிருந்து மேற்கில் 1,200 அடி வரை வரை காணப்படுகின்றன. யூதேயப் பாலைவனம் கிழக்கு யூதேய மலையுடன் சிறப்பு வடிவ அமைப்பியல் கொண்ட ஒன்றாகும்.
# சட்டை

**சட்டை** (shirt) என்பது மனிதர்கள் உடுத்தும் ஒரு ஆடை ஆகும். இதனை நீண்ட ஆண்டுகளாக ஆண்கள் மட்டுமே அணிந்து வந்தனர். ஆனால் தற்போது பெண்களும் சட்டையை அணிந்து கொள்கின்றனர்.  

பெண்கள் அணியும் சட்டைக்கும், ஆண்கள் அணியும் சட்டைக்கும் தையல் முறை வேறுபடுகின்றன. இரண்டு வகைகளில் சட்டை தயாரிப்பு செய்யப்படுகிறது. ஒன்று, நல்ல நீள அகலமுள்ள துணியாக நூலினை நெய்து விற்கப்படுவதை வாடிக்கையாளர்கள் காசு கொடுத்து வாங்கி, பின் அவர்களின் உடல் அளவுகள் கொண்டு தையல் காரர்களிடம் கொடுத்து தைத்து தர வேண்டுவர். மற்றொன்று, ஒரு சில குறிப்பிட்ட அளவுகளில் துணி தயாரிக்கும் நிறுவனமே துணியினை சட்டையாக தயாரித்து வாடிக்கையாளர்களுக்கு விற்பர். முதலில் கூறியது துணி எடுத்து தைக்கும் முறை. இரண்டாவது, தயார்நிலை சட்டை ஆகும்.  

பொதுவாக சட்டை, குறிப்பாக தயார்நிலை சட்டை, அலுவல் சட்டை மற்றும் புறப்பயன் சட்டை என இரண்டு வகையாக பிரிப்பர். இப்பிரிவு அதன் ஒயில் மிக்க தையல் முறையினால் வேறுபடுகிறது. அலுவல் ஒயில் மிக்க சட்டையை அலுவலகங்களில் பயன்படுத்தப்படும். புறப்பயன் ஒயில் மிக்க சட்டையை அலுவலகம் அல்லாத பிறப்பயன்பாட்டிற்கு பயன்படுத்தப்படும். ஆனால் நடைமுறையில் மனிதர்கள் இந்த முறையில் இருந்து வேறுபட்டும் பயன்படுத்துவர்.  

இதேப் போன்று சட்டையில் உள்ள கை அளவுகளும் மாறுபடும். முழுக்கைச் சட்டையில் கைமுழுதும் மூடியவாறு இருக்கும். அரைக்கைச் சட்டை பாதி கை அளவிற்கு மூடியவாறு இருக்கும். சட்டையின் அணியும் பொழுது நெஞ்சுப்பகுதியில் எவ்விடம் இருக்கிறதோ அங்கு பை ஒன்றும் தைக்கப்பட்டிருக்கும். இரண்டு நெஞ்சின் பகுதியில் சில சட்டையில் வைத்திருப்பர். இருபுறமும் பை இல்லாமலும் இருக்கும்.  

சட்டையின் பின்புறம் தளர்ந்த அகலம் வைத்தும் தைத்திருப்பர்.
# ரேஷ்மா


**ரேஸ்மா** (c.1947 – 3 நவம்பர் 2013), ஒரு பாகிஸ்தான் நாட்டுப்புற இசைக் கலைஞர் ஆவார். இந்தியாவிலும் பிரபலமான இவர், புற்றுநோயினால் நவம்பர் 3, 2013 அன்று லாகூரில் காலமானார்.  

## ஆரம்ப வாழ்க்கை
ரேஸ்மா, ராஜஸ்தான் மாநிலம் பிகானீர் என்ற ஊரில் பிறந்தவர். இந்தியா பாகிஸ்தான் பிரிவினையின் போது பாகிஸ்தானில் குடியேறினார். முறையான பள்ளிக் கல்வி பயிலாத இவர், தன்னுடைய 12வது வயதிலேயே வானொலியில் பாடல்கள் பாடியுள்ளார்.
# சினைப் பெயர்

பொருள்களின் உறுப்புகளைக் குறிக்கும் பெயர் **சினைப்பெயர்** எனப்படும். சினை என்றால் உறுப்பு என்று பொருள்.  
உயர்திணைப் பொருள்களின் உறுப்புகளையும் அஃறிணைப் பொருள்களின் உறுப்புகளையும் இது குறிக்கும்.  

(எ.கா) கை, கண், கிளை, இலை  

தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது. இவற்றில் ஒன்று **சினைப்பெயர்**. தொல்காப்பியம், நன்னூல் முதலான இலக்கண நூல்கள் இந்த முறையைப் பின்பற்றுகின்றன.  

பெயர்க்காரணம்  
- கன்றை வயிற்றுக்குள் கொண்டுள்ள பசுவைச் **சினைமாடு** என்கிறோம். அதுபோல ஒரு பொருளின் பகுதியாக மற்றோரு பொருள் இருப்பதைச் சினைப்பெயர் என்கிறோம்.
- கருவைத் தன்னகத்தே கொண்டுள்ள முட்டையைச் சினை என்கிறோம்.
சினைப்பெயர் விளக்கம்  
- கையில் விரல், காலில் விரல், விரலில் நகம், மஞ்சளில் விரல் ஒன்றில் ஒன்று இருப்பது தெரியவரும்.
- மரத்தில் கிளை, கிளையில் கொம்பு, கொம்பில் சிம்பு, சிம்பில் இலை, இலையில் காம்பு, சிம்பில் பூ, பூவில் காம்பு, பூவில் இதழ்
என்பன போல் சினைப்பெயர்களை விரித்துக்கொள்ளலாம்.  

மொழி மரபு  
- சினைப்பெயர் என்னும் பாகுபாடு வரும்போது அதனோடு தொடர்புடைய பொருளை **முதற்பொருள்** என்கிறோம்.

முதற்பெயர் நான்குஞ் சினைப்பெயர் நான்குஞ்  
சினைமுதற்பெயரொரு நான்குமுறை யிரண்டுந்  
தன்மை நான்கு முன்னிலை யைந்தும்  
எல்லாந் தாந்தா னின்னன பொதுப்பெயர் (நன்னூல் 282)  

## அடிக்குறிப்பு
# கந்தையா வைத்தியநாதன்


சேர் **கந்தையா வைத்தியநாதன்** (*Kanthiah Vaithianathan*, 1896-1965) இலங்கைத் தமிழ் அரசியல்வாதியும், மேலவை உறுப்பினரும், அமைச்சரும் ஆவார்.  

## அரசுப் பணி
வைத்தியநாதன் இலங்கையின் யாழ்ப்பாணத்தில் கோப்பாய் கிராமத்தில் பிறந்தவர்.யாழ் சம்பத்தரிசியார் கல்லூரியில் கல்வி பயின்றவர். இலங்கை அரசுப்பணியில் நீண்டகாலம் பணியாற்றியவர். 1947 ஆம் ஆண்டில் இவர் சுதந்திர இலங்கையின் வெளியுறவுத்துறை மற்றும் பாதுகாப்பு அமைச்சகத்தின் நிரந்தர செயலாளராக நியமிக்கப்பட்டார்.  

அன்றைய டி. எஸ். சேனநாயக்கா அரசில் 1952 ஆம் ஆண்டில் வைத்தியநாதன் இலங்கை செனட் சபைக்குத் தேர்ந்தெடுக்கப்பட்டு, வீடமைப்பு மற்றும் சமூக சேவைகள் அமைச்சராக நியமிக்கப்பட்டார். 1953 ஆம் ஆண்டில் ஜி. ஜி. பொன்னம்பலம் அமைச்சர் பதவியில் இருந்து விலகியதை அடுத்து இவருக்குத் தொழிற்துறை அமைச்சுப் பதவியும் வழங்கப்பட்டது. இவருக்கு இங்கிலாந்து மன்னரால் "சேர்" பட்டம் வழங்கப்பட்டது.  

அன்றைய ஆளும் ஐக்கிய தேசியக் கட்சி சிங்களம் மட்டும் தீர்மானத்தை 1953 இல் களனி மாநாட்டில் நிறைவேற்றியதற்கு எதிர்ப்புத் தெரிவிக்கும் முகமாக வைத்தியநாதன் அமைச்சுப் பதவிகளைத் துறந்தார். தனது பதவியை துறந்தபோது சேர் பட்டத்தையும் துறந்தார்.  

## சமயப் பணி
இறுதிக் காலத்தில் திருக்கேதீச்சரம் கோயில் புனருத்தாரண சபை தலைவராக இருந்து செயல்பட்டார். திருக்கேதீச்சரம் கோயில் புனருத்தாரண வேலைகளை அவரே நேரடியாக கவனித்தார். இதற்காக அவர் கோயிலுக்கு அருகாமையிலேயே "கொட்டில்" என ஒரு சிறிய வீடு கட்டி அங்கேயே பெரும்பாலும் தங்கியிருந்தார்.  

நாட்டில் உயர்ந்த பதவி வகித்தவராக இருந்தபோதும் கோயிலில் சாதாரணமாக ஒரு வேட்டியுடனும் துண்டுடனும் தொண்டரோடு தொண்டராக பணி செய்வார்.  

கோவிலைப் புனரமைத்ததுடன் அதன் அருகாமையில் ஒரு சமஸ்கிருத பாடசாலை ஆரம்பித்து அந்தண சிறுவர்கள் இலவசமாக சமஸ்கிருதம், வேதம் மற்றும் ஆகமங்கள் பயில ஏற்பாடு செய்தார். இதற்காக தமிழகத்திலிருந்து சுப்பிரமணிய பட்டர் என்ற சமஸ்கிருத பண்டிதரை குருவாக நியமனம் செய்தார்.  

திருக்கேதீச்சர பணிகள் நடைபெற்ற காலப்பகுதியிலேயே (1950களின் நடுப்பகுதியில்) தனது சொந்த ஊரான கோப்பாயில் இருந்த வீரபத்திர சுவாமி கோயிலையும் ஊர் மக்களுடன் சேர்ந்து புனருத்தாரணம் செய்து உதவினார். அக்கோவிலில் 1955 ஆம் ஆண்டு தை மாதம் கும்பாபிடேகம் நடைபெற்றது.  

## குடும்பம்
வைத்தியநாதனின் மகன் மகேன் வைத்தியநாதன் இலங்கை வெளிநாட்டுத் தூதராகப் பணியாற்றினார்.
# தில்லி முதலமைச்சர்களின் பட்டியல்


இந்தியக் குடியரசின் தேசிய தலைநகர் பகுதி ஒன்றியப் பகுதியின், அரசுத் தலைவர் முதலமைச்சர் என்றழைக்கப்படுகிறார். தில்லி மாநில அரசின் செயலாட்சியர் பிரிவின் தலைவராக விளங்குகிறார். தற்போதைய தில்லி முதல்வர் ரேகா குப்தா ஆவார். இவர் 2025 ஆம் ஆண்டு பிப்ரவரி 20ஆம் நாளன்று பதவியேற்றார்.  

ஓரவையான தில்லி சட்டமன்றத்தில் தனிப்பெரும் கட்சியாக விளங்கும் அரசியல் கட்சியின் சட்டமன்றத் தலைவரே பெரும்பாலும் இப்பதவியை ஏற்பவர்.  

## தகுதி
ஒருவர் முதல்வராக என்னென்ன தகுதிகள் வேண்டும் என்பதை இந்திய அரசமைப்புச் சட்டத்தின் 84வது பிரிவு தெரிவிக்கிறது.  
தில்லி முதலமைச்சர் ஆக:  
- அவர் இந்தியக் குடிமகனாக இருத்தல் வேண்டும்.
- தில்லி சட்டசபையில் உறுப்பினராக (எம். எல். ஏ) இருத்தல் வேண்டும்.
- குறைந்தளவு 30 வயது உள்ளவராக இருத்தல் வேண்டும்.

இந்தப் பதவியில் இருக்க வேண்டும் எனில், அவர் வேறு இந்திய ஒன்றிய அரசு, மாநில அரசுகளில் பணியில் இருக்கக் கூடாது.  

## தில்லி மாநில முதலமைச்சர்களின் பட்டியல்
தில்லி உருவாக்கப்பட்ட 1952 ஆம் ஆண்டில் இருந்து, தற்போது வரை தில்லி முதல்வராக இருந்தவர்களின் பட்டியல் கீழே தரப்பட்டுள்ளது.  


| எண் | பெயர் | படம் | ஆட்சிக் காலம் | கட்சி | ஆட்சிக் காலத்தின் நாட்கள் | சட்டமன்றம் |
| --- | --- | --- | --- | --- | --- | --- |
| 1 | சௌத்திரி பிரம்ம பிரகாஷ் யாதவ் | 17 மார்ச் 1952 – 12 பிப்ரவரி 1955
<small></small> | இந்திய தேசிய காங்கிரசு | நாட்கள் | இடைக்கால சட்டமன்றம் (1952–56) |  |
| 2 | குருமுக் நிகால் சிங் | align= height= – | 12 பிப்ரவரி 1955 – 1 நவம்பர் 1956
<small></small> | நாட்கள் |  |  |
| 3 | மதன் லால் குரானா | 2 திசம்பர் 1993 – 26 பிப்ரவரி 1996
<small></small> | பாரதிய ஜனதா கட்சி | நாட்கள் | முதலாவது சட்டமன்றம் (1993–98) |  |
| 5 | சுஷ்மா சுவராஜ் | 12 அக்டோபர் 1998 – 3 திசம்பர் 1998
<small></small> | நாட்கள் |  |  |  |
| 6 | ஷீலா தீக்சித் | 3 திசம்பர் 1998 – 1 திசம்பர் 2003
<small></small> | இந்திய தேசிய காங்கிரசு | நாட்கள் | இரண்டாவது சட்டமன்றம் (1998–2003) |  |
| 1 திசம்பர் 2003 – 29 அக்டோபர் 2008
<small></small> | மூன்றாவது சட்டமன்றம் (2003-08) |  |  |  |  |  |
| 29 அக்டோபர் 2008 – 28 திசம்பர் 2013
<small></small> | நான்காவது சட்டமன்றம் (2008–13) |  |  |  |  |  |
| 7 | அரவிந்த் கெஜ்ரிவால் | 28 திசம்பர் 2013 – 14 பிப்ரவரி 2014
<small></small> | ஆம் ஆத்மி கட்சி | நாட்கள் | ஐந்தாவது சட்டமன்ம் (2013-14) |  |
| – | குடியரசுத் தலைவர் ஆட்சி) | 14 பிப்ரவரி 2014 – 14 பிப்ரவரி 2015
<small></small> | இல்லை | நாட்கள் | *கலைக்கப்பட்டது* |  |
| (7) | அரவிந்த் கெஜ்ரிவால் | 14 பிப்ரவரி 2015 – 15 பிப்ரவரி 2020
<small></small> | ஆம் ஆத்மி கட்சி | 3507 நாட்கள் | ஆறாவது சட்டமன்றம் (2015–2020) |  |
| 16 பிப்ரவரி 2020 – 20 செப்டம்பர் 2024
<small></small> | ஏழாவது சட்டமன்றம் (2020–2025) |  |  |  |  |  |
| 8 | ஆதிசீ | 21 செப்டம்பர் 2024 – 19 பிப்ரவரி 2025
<small></small> | 151 நாட்கள் |  |  |  |
| 9 | ரேகா குப்தா | 20 பிப்ரவரி 2025 முதல்
<small></small> | பாரதிய ஜனதா கட்சி | நாட்கள் | எட்டாவது சட்டமன்றம் (2025–2030) |  |

## இவற்றையும் காண்க
- இந்திய முதலமைச்சர்களின் பட்டியல்
- தில்லி துணைநிலை ஆளுநர்களின் பட்டியல்
# ரெஸ்ட் ஹவுஸ்


**ரெஸ்ட் ஹவுஸ்** என்பது 1969 ஆம் ஆண்டு வெளியான மலையாளத் திரைப்படம். இதை கே. பி. கொட்டாரக்கரை இயக்கியுள்ளார்.  

## நடிகர்கள்
- பிரேம் நசீர்
- கே. பி. உமர்
- அடூர் பாசி
- பிரண்ட் ராமசுவாமி
- கோட்டயம் செல்லப்பன்
- நிக்கோலசு
- மோகன்
- ராகவன்
- வின்சென்ட்
- ஸ்ரீதர்
- மது
- பி ரெட்டி
- ஜஸ்டின்
- பி. ஆர். மேனன்
- லட்சுமணன்
- ஷீல
- சாதனா
- ஸ்ரீலதா
- மீனா
- சோபா
- லட்சுமி
- யுமி
- விஜயகமலம்
- பாக்யசிறீ
- அம்சவல்லி
- ஹேமா
- நபீசா.
|-  
| 8 || மானக்கேடாயல்லோ || பி லீலா, எல் ஆர் ஈசுவரி.  
|}
# திருநெல்வேலித் தாக்குதல், 1983


**திருநெல்வேலித் தாக்குதல்** அல்லது **போ போ பிராவோ** (*Four Four Bravo*) என்பது யூலை 23, 1983 அன்று கடமையில் இருந்த 15 பேர் கொண்ட இலங்கை இராணுவ சுற்றுக்காவல் செய்பவர்களின் அழைப்புக் குறியீடாகும். இச் சுற்றுக்காவல் மீது தமிழீழ விடுதலைப் புலிகள் பதுங்கியிருந்து தாக்கியதில் 13 பேர் கொல்லப்பட்டனர். இச் சம்பவம் கறுப்பு யூலை கலவரத்திற்கு அடிகோலி ஈழப்போரை ஆரம்பித்து வைத்ததென சிலரால் கருதப்படுகின்றது. கறுப்பு யூலை திட்டமிடப்பட்டு ஒருங்கிணைக்கப்பட்ட முறையும் அளவும் அதற்கு அரச தரப்பில் இருந்த ஆதரவும் அதனை வெறும் பழித் தாக்குதலாகக் கருத முடியாது. அதன் பாரிய விளைவுகளே ஈழப்போரின் ஒரு முக்கிய காரணம்.  

விடுதலைப் புலிகளின் தலைவர் வே. பிரபாகரனும் புலிகளின் மூத்த உறுப்பினர்கள் பலரும் நேரடியாகவே பங்கேற்று நடத்திய முதலாவது மிகப் பெரிய தாக்குதல் இதுவாகும். இந்நிகழ்வு விடுதலைப் போராட்ட வரலாற்றில் பெரும் திருப்பு முனையை ஏற்படுத்தியது. இத்தாக்குதலில் 13 இராணுவத்தினர் கொல்லப்பட்டனர். இந்த தாக்குதலில் விடுதலைப் புலிகளின் தரப்பில் லெப்டினன்ட் செல்லக்கிளி அம்மான் கொல்லப்பட்டார்.  

## வரலாறு
தமிழீழ விடுதலைப் போராட்ட வரலாற்றில் முதல் தடவையாக அதிக எண்ணிக்கையிலான படையினர் கொல்லப்பட்டது இத்தாக்குதலில் ஆகும். தமிழீழ விடுதலைப் புலிகளின் முதல் தாக்குதல் அணித் தளபதி லெப்டினன்ட் சீலன், ஆனந்த் ஆகியோர் இறந்த 8 ஆம் நாளில் இந்தத் தாக்குதல் நடத்தப்பட்டது.  

இலங்கை இராணுவம் தனக்கு சிம்ம சொப்பனமாக இருந்து லெப்டினன்ட் சீலன் கொல்லப்பட்ட தாக்குதலை ஒரு பெரும் படை நடவடிக்கையாகவே மேற்கொண்டது. அப்போது யாழ்ப்பாணப் படைத் தலைமையகமாக இயங்கிய குருநகர் இராணுவ முகாமில் வைத்து அப்போதைய யாழ். சிறிலங்கா படைத் தளபதி பிரிகேடியர் பல்தசார் தலைமையில் இந்த நடவடிக்கை மேற்கொள்ளப்பட்டது. இதன்பின் அடுத்த தாக்குதல் இலக்கு குருநகரில் வைத்து திட்டமிடப்பட்டது.  

இதன்படி பலாலிப் பகுதியில் இருந்து ஒரு இராணுவ அணியும் குருநகரில் இருந்து ஒரு இராணுவ அணியும் நகர்ந்து விடுதலைப் புலிகளைத் தாக்குவது அவர்களின் திட்டம். பலாலியில் இருந்து நகரும் அணிக்கு போ போ பிராவோ என்ற குறியீட்டுப்பேர் சூட்டப்பட்டது.  

குருநகர் அணிக்கு 'போர் போர் சாளி' என்ற குறியீட்டுப்பேர் சூட்டப்பட்டது. இதில் போ போ பிராவோ அணி வாகனத்தில் வந்தபோது விடுதலைப் புலிகள் திருநெல்வேலி-பலாலி வீதியிலுள்ள தபால் பெட்டிச் சந்தியில் வைத்து கண்ணிவெடி மற்றும் துப்பாக்கிப் பிரயோகத் தாக்குதலை நடத்தினர். இதில் 13 இராணுவத்தினர் அந்த இடத்திலேயே கொல்லப்பட்டனர்.  

இந்தத் தாக்குதலில் வே. பிரபாகரன், கேணல் கிட்டு, லெப். கேணல் விக்டர், லெப். கேணல் பொன்னம்மான், லெப் கேணல் அப்பையா அண்ணை, மேஜர் கணேஸ் பசீர் காக்கா உட்பட மூத்த உறுப்பினர்கள் கலந்து கொண்டனர்.  

## கறுப்பு ஜூலை

இந்த தாக்குதலை சாட்டாக வைத்து ஏற்கனவே திட்டமிட்டப்பட்டிருந்தபடி கொழும்பிலும் ஏனைய சிங்களப் பகுதிகளிலும் தமிழ் மக்கள் மீதான வன்முறைகளை ஜே. ஆர். ஜெயவர்த்தனாவின் அரசு கட்டவிழ்த்துவிட்டது.  

## வெலிக்கடை சிறைச்சாலைப் படுகொலைகள்

அரசில் முக்கிய அமைச்சர்களாக இருந்த பலரே தமிழர்களுக்கு எதிரான தாக்குதல்களைத் தலைமையேற்று நடத்தினார்கள். வெலிக்கடைச் சிறையில் தடுத்துவைக்கப்பட்டிருந்த தமிழ் அரசியல் கைதிகள் கொடூரமாகப் படுகொலை செய்யப்பட்டனர். சிறைச்சாலை அதிகாரிகளின் ஆதரவுடன் நடத்தப்பட்ட இந்த கோரத் தாக்குதலில் 58 தமிழ்க் கைதிகள் கொல்லப்பட்டார்கள்.  

இந்த வன்முறைகள் தமிழர் வரலாறில் முதல் தடவையாக பாரிய இடப்பெயர்வை ஏற்படுத்தியது. இந்தியா அனுப்பிவைத்த கப்பல்களில் பெருந்தொகையான தமிழர்கள் தென்பகுதியிலிருந்து யாழ்ப்பாணத்துக்கு அகதிகளாக அனுப்பிவைக்கப்பட்டார்கள்.  

## மேற்கோள்